ԿԱՆՈՆԱԴՐՈՒԹՅՈՒՆ

՛՛Ազգային միացյալ նախաձեռնություն՛՛ կուսակցությունը իր գործունեությունը ծավալում է Հայաստանի Հանրապետության տարածքում՝ հիմնվելով անկախության, ազատության և արդարության իդեալների վրա:

Կուսակցության անդամ կարող է դառնալ Հայաստանի Հանրապետության յուրաքանչյուր 18 տարին լրացած քաղաքացի, ով չի հանդիսանում այլ կուսակցության անդամ:

Կուսակցության ղեկավար մարմիններն են՝ Կուսակցության նախագահը, Խորհուրդը և Կուսակցության Համագումարը:

Կուսակցության Համագումարը Կուսակցության բարձրագույն մարմինն է և հրավիրվում է առնվազն չորս տարին մեկ անգամ:

Կուսակցության Նախագահը իրականացնում է Կուսակցության ընդհանուր ղեկավարումը: Կուսակցության Նախագահը ներկայացնում է Կուսակցությունը, դրա շահերը և դիրքորոշումը պետական և տեղական ինակառավարման մարմինների, հասարակական-քաղաքական և միջազգային կազմակերպությունների հետ ունեցած հարաբերություններում:

Կուսակցության խորհուրդը Կուսակցության վերահսկողություն իրականացնող մարմինն է, որը բաղկացած է 9 անդամից։

ԾՐԱԳԻՐ

Ազգային Միացյալ Նախաձեռնություն կուսակցության նպատակն է կայացնել այնպիսի պետություն, որը հիմնված կլինի ազատության և արդարության իդեալի վրա: Բարձրագույն արժեք ընդունում ենք ճշմարտությունը, ազատությունը, հայրենիքի անկախությունն ու քաղաքացու արժանապատվությունը:

Իմաստավորելով քաղաքակրթական փոփոխություններին նշանակությունը ժողովուրդների կյանքում հայ ժողովուրդը պետք է կարողանա ճիշտ կողմնորոշվել ներկա աշխարհում տեղի ունեցող գործընթացներին իր մասնակցության ձևը, չափը, տեղը որոշելիս:

Համադրելով նոր ի հայտ եկած իրողությունները և ընկալելով համաշխարհային քաղաքական զարգացումները՝ սահմանել պետության անվտանգության ապահովման չափանիշներ: Վերանայել պետությունների միջև սամանված դաշնակցային, բարեկամական և թշնամական հարաբերությունների իմաստն ու էությունը. ստեղծել նոր ազգային անվտանգության հայեցակարգ՝ խարսխված ազգային շահերի վրա:

ԱՄՆԿ-ի ծրագրային և գաղափարական հենքը Շանթ Հարությունյանի ՙՙԻմ քաղաքական զարթոնքը կամ խաչակրանց արշավանք հայ ժողովրդի պատմության տրամաբանության դեմ, Իմ ազգային իդեալը կամ հայկական կայսրությունից մինչև հայկական ոչնչություն, Աստվածների վերադարձը աշխատություններն են, որոնք ամփոփված են Անհատական հեղափոխություն գրքի մեջ: